cyanic-selkie/wikianc huggingface dataset:
High-Speed Uplink Packet Access
High-Speed Uplink Packet Access (HSUPA), også kalt super-3G eller 3,5G, er en tredje generasjons kommunikasjonsprotokoll for dataoverføring for mobile enheter. HSUPA er en videreutvikling av 3G og kan tilby langt raskere overføringshastigheter. I Norge har både Telenor og Telia bygget ut HSUPA, og også HSDPA med 3,6 – 7,2 Mbps nedlastingshastighet.
Drammen flyklubb
Drammen flyklubb ble offisielt stiftet i 1936, etter at det siden 1912 har blitt eksperimentert med glidefly i Lier. I 1948 fikk klubben sin første faste flyplass på Renskaug i Lier og aktiviteten ble utvidet til å omfatte motorflyging også. I 1959 flyttet klubben til Hokksund, og Hokksund flyplass ble etablert.
Flyparken har gjennom tidene vokst og har eid mange forskjellige motor og seilfly. Drammen flyklubb disponerer mer enn 10 fly og har både motor-, mikro- og seilflyskole. Klubben består i dag av av en motorflygruppe, mikroflygruppe og en seilflygruppe, og er en av landets største seilflyklubber. I tillegg til klubbflyene, er det en god del private fly som står parkert på Hokksund, både seilfly, mikrofly og motorfly.
Klubben driver et aktivt ungdomsarbeid, samt satser aktivt på seilflyging for bevegelseshemmede, i samarbeid med Landsforeningen for Ryggmargsskadde og ExtraStiftelsen.
Seilfly
Seilflygruppa tilbyr både teoretisk og praktisk opplæring og disponerer 4 seilfly. To skolefly og to ensetere. De to skoleflyene er av flytypen ASK-21, og enseterne er en Schempp-Hirth Discus bT uten montert motor og en Rolladen-Schneider LS4-b. Til slep brukes en Robin DR400, men også en Aerospool WT9 Dynamic brukes som reserve. Så langt i 2015 er det over 1000 starter, mye på grunn av den økende mengden ungdom som flyr seilfly.
Motorfly
Motorflygruppa eier tre motorfly. En Cessna 172 G1000 og en Diamond Katana DA20-100, som brukes mest til skoling. I tillegg er det et andelslag som eier en Piper L-18C som er reparert av andelslaget etter et havari i Fåberg.
Mikrofly
Mikroflygruppa eier en Aerospool WT9 Dynamic. Tidligere har de også eid en Rans S6. Mikroflygruppa ble stiftet i 2008.
11. serierunde i Tippeligaen 2011
11. serierunde i Tippeligaen 2011 starter fredag 10. juni klokka 19:00 med Brann mot Sogndal. Fire kamper blir spilt mandag 13. mai klokka 18:00 og en kamp klokka 20:00 med Fredrikstad mot Sarpsborg 08. To kamper spilles i juli, lørdag 9. juli klokka 18:00 med Rosenborg mot Strømsgodset og søndag 10. juli klokka 20:00 med Vålerenga mot Tromsø.
Follo tingrett
Follo tingrett var en tingrett under Borgarting lagdømme i Ski, ca. 25 km sydøst for Oslo, i Viken fylke. Den ble etablert 1. januar 2006 ved en sammenslåing av Indre Follo tingrett og Ytre Follo tingrett, begge før 2002 under betegnelsen herredsrett. Follo tingrett dekket Follo-kommunene Enebakk, Frogn, Nesodden, Nordre Follo, Vestby og Ås.
Domstolen hadde åtte dommere og én dommerfullmektig.
Follo sorenskriverembete ble opprettet i 1591 og besto fram til 1955 da det ble delt i Ytre Follo og Indre Follo sorenskriverembeter. Drøbak var i perioden 1851 til 1902 utskilt med eget byfogdembete.
Jana Kolukanova
Jana Kolukanova (født 4. august 1981) er en estisk svømmer.
Hun representerte Estland i Sommer-OL 2004 i Athen, der hun ble utslått i forsøksheatet på 100 meter fri.
Stortingsvalget 2013 i Vestvågøy
Stortingsvalget 2013 i Vestvågøy ble avholdt 9. september 2013 i Vestvågøy kommune i Nordland. Det var 8,014 stemmeberettigede velgere i Vestvågøy. Av disse avga 5,658 stemme. De godkjente stemmene fordelte seg slik på partiene:
EM i naturbaneaking 2012
EM i naturbaneaking 2012 (europamesterskapet i naturbaneaking) ble arrangert i Novouralsk i Russland i 2012.
Xinbin
Xinbin (kinesisk: 新宾满族自治县; pinyin: Xīnbīn Mǎnzú Zìzhìxiàn) er et autonomt fylke for mandsjuene i byprefekturet Fushun i provinsen Liaoning i Folkerepublikken Kina.
Antialiasing
Antialiasing, eller kantutjevning, er en gjengivelsesmetode innen datagrafikk og bildebehandling for å gi inntrykk av større oppløsning og finere detaljer i det digitale bildet enn det det egentlig er. Teknikken blir mye brukt i videospill, simulatorer og typografiske dataprogrammer. Den går ut på at kanter blir gjort uklare og gjengis i en fargetone mellom hovedfigurens og bakgrunnens, slik at kantene ser mindre hakkete og ujevne ut. Antialiasing kan kreve mye ytelse av en grafikkprosessor. Desto høyere nivåer av antialiasing som er brukt i et program, desto mer ytelse kreves det av grafikkprosessoren.
FXAA
Grafikkytelse er ikke påvirket. FXAA er heller ikke noe særlig effektivt på mindre oppløsninger. Den kan forårsake at grafikken ser mer «tåkete» ut sammenlignet med den ordinære grafikken.
Xinbin
Befolkningen var 306,984 i 1999.
Antialiasing
TXAA
TXAA kan være svært krevende, men veldig effektivt. Noen ganger kan også TXAA gjøre grafikken «tåkete» og «glatt».
Xinbin
Kulturminner
Yonglingmausolet (Yongling, 永陵) og den game by Hetu-ala (Hetu Ala gucheng, 赫图阿拉故城) er blitt oppført på Folkerepublikken Kinas liste over kulturminner.
Antialiasing
MSAA
MSAA er som regel den beste måten å kantutjevne grafikk på. På 4x MSAA får man nesten en perfekt balanse mellom grafikkvalitet og ytelse. På grunn av dette er MSAA et av de mest populære antialiasinger brukt i spill.
Fjorden der hjemme
«Fjorden der hjemme» er en vise skrevet av Magnus Brostrup Landstad (sønnesønn av salmedikteren ved samme navn), og skal være originalen til visa om «Barndomshjemmet». Da den kom i trykk ble visa kalt for «Barndomshjemmet». Til tross for at denne originalen finnes, er det mange andre forfattere som har fått registrert «Barndomshjemmet» som sitt verk, dermed hersker det litt tvil om opprinnelsen til denne visa.
After Many Years
Handling
Den korte filmen handler om en kjærlighetstrekant hvor en ung dame finner ut at hun er forelsket i sin kjærestes bestevenn etter at hennes elsker dør til sjøs. Fartøyet hennes elskede hadde reist med havner i en forferdelig storm i Stillehavet, og det blir påstått at alle skal ha druknet, Men det viser seg etter hvert at sjømannen hadde havnet på en øde øy i Vesthavet.
Der blir han værende i syv år før et annet passerende skip endelig kommer til hans unnsetning. Men når han dukker opp hjemme uanmeldt, oppdager han sin kone og bestevennen hans sammen. Han tror umiddelbart at han for lengst har blitt glemt, og at plassen hans i den lille familien hans har blitt tatt over av den tidligere bestevennen hans.
Moro post mortem – live
Moro post mortem – live er et konsertalbum utgitt av Fliflet/Hamre i 1997.
Actocharini
Actocharini er en gruppe (stamme) av biller som hører til familien kortvinger.
Levevis
Arten lever på sandstrender.
Utbredelse
Slekten er utbredt i Mellom- og Sør-Europa.
Onikişubat
Onikişubat er en by med 357 870 innbyggere (2015) i den tyrkiske provinsen Kahramanmaraş. Den ligger nord for Düziçi, nordvest for Türkoğlu, sør for Göksun, sørvest for Ekinözü, øst for Andırın og vest for Dulkadiroğlu.
Maurizio Checcucci
Maurizio Checcucci (født 26. februar 1974 i Firenze) er en italiensk sprinter.
Karriere
Checcucci kom på syvendeplass på 4 x 100 meter stafett under OL 2000, sammen med lagkameratene Francesco Scuderi, Alessandro Cavallaro og Andrea Colombo. Han vant også bronse på 200 meter under Junior-EM 1993, og under Middelhavslekene 2001 vant han sølvmedalje på 100 meter og gull på stafetten. Han deltok også i EM 2002 og EM 2006 uten å nå finalen.
Da han var 36 år gammel deltok han ved EM i friidrett 2010, og vant sølv på 4 x 100 m sammen med Roberto Donati, Simone Collio og Emanuele Di Gregorio. Tiden ble 38,17, som var ny italiensk rekord. Den gamle rekorden hadde da stått i 27 år, siden VM i friidrett 1983.
Grasspinner
Grasspinner (Euthrix potatoria) er en sommerfugl som tilhører familien ekte spinnere (Lasiocampidae). Denne arten ser ut til å være i spredning i Norge, men er foreløpig bare funnet noen få steder langs kysten av Sør- og Østlandet. Den kan lett kjennes på at labialpalpene (munnfølerne) er lange og står fram som et "nebb", og at forvingene har markerte framhjørner.
Utseende
En middelsstor (vingespenn 38 – 66 mm, hunnen større enn hannen) spinner, hannen er rødbrun, hunnen okergul. Begge kjønn kan kjennes fra andre norske arter på at labialpalpene er lange og fremoverettet, som et nebb. Antennene er kraftig fjærformede og rundt halvparten så lange som forvingene hos hannen, hos hunnen spinkle og litt over 1/3 så lange som forvingene. Kroppen er tett hårete. Forvingen har markerte forhjørner, ytterkanten er svakt bølgete. Den har to brune tverrstriper som danner en V-tegning, i tillegg kan man ofte skimte et brunt siksakbånd langs ytterkanten. Litt foran midten er det to sølvhvite til gulaktige flekker, den bakerste større enn den fremre. Bakvingen er av samme farge som forvingene, litt mørkere i den ytre halvdelen. Larven kan kjennes på at den har en tufs av lange, mørke, oppstående hår i hver ende. Ellers er den tett kledt med fine, lyse hår. Den har en uregelmessig, oransje sidestripe og en rekke av hvite hårtufser lenger nede på siden, og på ryggsiden en del vorter dekket med tette, svarte hår.
Levevis
Larvene lever på ulike gress (familien Poaceae) og halvgress (familien Cyperaceae). De lever enkeltvis og tidlig på våren ser man ofte at de sitter på et strå for å sole seg. De er kjent for å drikke vann fra duggdråper, noe som har gitt opphav til artens engelske navn, Drinker Moth. Grasspinneren finnes i forskjellige slags åpne områder med gress som ikke blir for hardt beitet, for eksempel strandenger, fuktenger, lysninger i skogen og sure, gressdominerte heier. De voksne spinnerne flyr i juni – august, mest om kvelden. Som vanlig for ekte spinnere, sitter hunnen mest i ro og sender ut feromoner, inntil den har blitt paret. Hannene flyr rundt i en meget rask, men vinglete flukt, og kan lukte seg fram til hunnene på lang avstand ved hjelp av sine store, fjærformede antenner. Når hunnen er paret, flyr hun litt rundt og legger 200 – 300 egg, mest på undersiden av gresstrå. I motsetning til mange andre ekte spinnere gjør de unna utviklingen på ett år, og overvintrer som halvvoksne larver. Etter overvintringen fullfører de utviklingen på de næringsrike, nyspirte bladene. Når larven er utvokst, spinner den seg inn i en gulaktig, tett, men rufsete utseende, ganske stor kokong av silke som gjerne er festet mellom flere gresstrå. Den voksne spinneren klekker etter ca. 3 uker.
Utbredelse
Arten lever over store deler av Mellom-Europa, men kan også mangle i store områder. Den er for eksempel meget vanlig i Skottland. Østover finnes den like til Stillehavet, i Japan, Sakhalin og Korea. I Norge er den bare funnet noen få steder langs kysten vestover til Vest-Agder, men de fleste funnene er fra de siste årene og arten ser ut til å være i spredning i Norge, men den er likevel regnet som truet fordi strandengene den lever på er truet av tråkk og gjengroing..
Iljusjin Il-76
Ilyushin Il-76 er et russisk transportfly. Flyet har vært i utstrakt bruk hos sivile operatører, men ble utviklet for datidens sovjetiske flyvåpen på grunnlag av spesifikasjoner for et nytt transportfly, for å erstatte turbopropflyet Antonov An-12. Det er i den militære rollen de fleste Il-76 og varianter er brukt, men i dag benyttes flyet av en lang rekke sivile operatører verden over. De ubevæpnede, sivile versjonene har fått NATO-kallenavnet «Candid-A», og de bevæpnede militære versjonene NATO-kallenavnet «Candid-B».
Bakgrunn og utvikling
Prototypen fløy første gang 25. mars 1971 og den første serieproduserte Il-76 8. mai 1973. Sovjets flyvåpen begynte evalueringen av flytypen 14. november 1973 og satte i løpet av prosessen 25 verdensrekorder for transportfly, hvorav 24 var offisielle. I løpet av 1974 ble de første Il-76 operative i flyvåpenet. Den første sivile Il-76 ble først tatt i bruk av Aeroflot 26. september 1977.
Russlands invasjon av Ukraina 2022
Under Russlands invasjon av Ukraina 2022, den 25. februar, rapporterte et ukrainsk statlig kommunikasjonsbyrå at to Il-76 var blitt skutt ned over Bila Tserkva. Dette ble bekreftet av amerikanske representanter.
Robert Roy MacGregor
Robert Roy MacGregor (født 7. mars 1671, død 28. desember 1734) var en skotsk klanleder og en fredløs som senere ble en folkelig helt, da som kun Rob Roy. Roy fikk han tidlig grunnet sin krøllete røde hår. Rob Roy MacGregor var henholdsvis soldat, forretningsmann, kvegtyv, og ikke minst en fredløs. Omformingen til en figur større enn i den virkelige livet begynte allerede i MacGregors egen levetid med Daniel Defoes fiktive biografi Highland Rogue fra 1723, innflettet med myter og oppdiktet historie, men den førte til at han fikk kongelig benådning i 1726, noe som gjorde at hun kunne leve sine siste år i relativ fred, bokstavelig en legende i sin egen levetid. Walter Scott utga en historisk roman, Rob Roy, i 1817, som framstilte ham som en sjarmerende og ridderlig fredløs, mer som Robin Hood enn som en skotsk banditt. Flere filmer ble gjort av ham; den sverdsvingende Rob Roy, the Highland Rogue (1953), gjort av Walt Disney Pictures, med Richard Todd i hovedrollen og ikke minst Rob Roy (1995) med Liam Neeson i hovedrollen. Virkelighetens Rob Roy var langt mindre glamorøs. På en bronsestatue av ham som ble reist i Stirling, gjort av dronningens skulptør Bruno Schotz i november 1975, står det på plaketten:
Tidlig liv
Han ble kalt Rob Roy eller «Red McGregor» (Røde McGregor) på grunn av sitt krøllete røde hår. Roy er en anglifisering av det gælisk ruadh i betydning «rødhåret». Han ble født i Glengyle ved innsjøen Loch Katrine i dalen Trossachs i regionen Stirling, som hans dåpsattest er nedtegnet i Buchanan, Stirling. Han var tredje sønn av klanhøvdingen Donald Glas MacGregor av Glengyle. Hans mor Margaret (eller Mary) var en Campbell og det var fra henne han arvet sitt røde hår og ga ham tilnavnet Rob Ruadh, senere Rob Roy. Han var nedstammet også fra klanen MacDonald av Keppoch via sin bestemor på farssiden. Han ble beskrevet som en stor og sterk mann, med lange armer, og ble kjent for sin dyktighet med sitt bredsverd.
I januar 1693 på gården Corrie Arklet gård nær Inversnaid, giftet han seg med Mary MacGregor fra Comar (1671–1745), som ble født på gården Leny Farm i Strathyre. Paret fikk fire sønner: James Mor MacGregor (1695–1754), Ranald (1706–1786), Coll (død 1735) og Robert (1715–1754) – kjent som Robìn Òig eller Young Rob. Rob Royvar en dyktig kvegdriver og i å gjenfinne stålet dyr. I ville vesten ville han ha blitt kalt en cowboy.
Jakobitteropprør i 1689
Som så mange fra det skotske høylandet deltok Robert Roy MacGregor som 18-åring sammen med sin far og mange andre medlemmer av en rekke skotske klaner i jakobittopprørene, anført av John Graham, 1. vicomte av Dundee, også kjent som «Bonnie Dundee», for å støtte den avsatte avsatte Stuart-kongen Jakob VII av Skottland (som samtidig var Jakob II av England) og som hadde flyktet fra de britiske øyer etter den ærerike revolusjon i 1689. Selv opprøret hadde framgang innledningsvis, ble Dundee drept i slaget ved Killiecrankie den 27. juli 1689 og opprøret gikk i oppløsning. Etter at opprøret feilet ble Robs far satt i fengsel hvor han ble holdt innesperret i to år for høyforræderi, og Robs mor Margarets helse ble svært svekket i Donalds tid fengselet, og da han slapp ut var hun død. Klanen MacGregor ble offisielt lys fredløs i 1603 av Jakob I av England, og etter Dundees mislykkede opprør ble de igjen gjort fredløse. For å unngå vanskeligheter brukte Rob Roy morens etternavn Campbell på alle sine brevvekslinger.
Storfehandel
Han begynte som en forretningsmann i den lukrative handelen med svart storfe (Welsh Black cattle) som han hjalp til med å drive ned fra høylandet og til markedene i lavlandet og i England. Han hadde framgang ved at han fikk et godt omdømme for å være ærlig og til å stole på. Han kjøpte eiendom i Craigroyston og ble senere laird av Inversnaid ved Loch Lomondside. Det er dette stedet i området som inspirerte Gerard Manley Hopkins i 1881 til å skrive diktet «Inversnaid» (og som siden har blitt en hymne for miljøverntilhengere).
I 1712 gikk det meste galt for Rob Roy. Året før han han skaffet seg den i samtiden enorme summen av £ 1000 fra James Graham, 1. hertug Montrose, og andre klienter for å kjøpe krøtter for oppfeiting i lavlandet før de ble solgt neste sommer.Våren 1712 sendte han en driftekar og mann han stolte på med veksel for pengene for skaffe dyrene. Denne kjøpte dyrene, men solgte dem videre og forsvant. Rob Roy gikk konkurs da han ikke klarte å finne driftekaren, og etter en tid ble han selv anklaget for å ha stjålet pengene. Montrose tok ut en hjemmel for hans arrestasjon, og da Rob Roy ikke møtte for domstolen ble han erklært lovløs. Montrose eksproprierte hans eiendommer og sendte sin agent eller faktor, Graham av Killearn, til å kaste ut Rob Roys hustru og hans fire unge sønner fra deres hjem i Craigroyston.
Fredrik Lindström
Fredrik Wilhelm Lindström (født 24. juli 1989 i Bredbyn i Anundsjö) er en svensk tidligere skiskytter. Han deltok i Vinter-OL 2010 i Vancouver, Vinter-OL 2014 i Sotsji og i Vinter-OL 2018 i Pyeongchang.
Robert Roy MacGregor
Storfehandel
Fra da av drev Rob Roy sin private krig mot Montrose som hadde sin base i Mugdock Castle nord for Glasgow. Han kidnappet Montroses agent mens drev å samlet inn hertugens leieinntekter, tok også £ 3227 i leiepenger, og sendte ut kvitteringer til leietakerne i hertugens navn. Han fengslet agenten på en øy i innsjøen Loch Katrine og krevde løsepenger. Da det ble klart at hertugen ikke ville betale, slapp Rob Roy mannen fri uten skade. Han tok deretter opp et liv som kvegtyv og ransmann, og herjet Montroses landområder så ofte som mulig. Som mange andre skotske klanhøvdinger i løpet av 1600- og 1700-tallet, drev MacGregor utenfor loven en overvåking over storfebesetningene til lavlandets adel til gjengjeld for beskyttelsespenger, som ble brukt til å brødfø familiene til leietakere og klanmennene hans. Eventuelle storfe som ble stjålet fra flokker under hans vakt ble enten hentet eller betalt i sin helhet.
Fredrik Lindström
Lindström gikk på skiskytinggymnaset i Sollefteå, der han ble trent av Kari Korpela, men flyttet etter gymnaset til Östersund, der han bosatte seg. Hans trener var Wolfgang Pichler. 12. desember 2008 debuterte han i verdenscupen i Hochfilzen, der han fikk 47.-plass. Han var med på det svenske stafettlaget som vant verdenscupstafetten i Vancouver 15. mars 2009.
Robert Roy MacGregor
Glen Shira
For sin egen beskyttelse plasserte Rob Roy under vingene til John Campbell, 2. hertug av Argyll, en svoren fiende av Montrose. I 1716 flyttet Rob Roy til Glen Shira for en kort tid og levde under beskyttelse av Argyll, som forhandlet fram en amnesti og beskyttelse for Rob Roy og ga ham tillatelse til å bygge et hus i Glen for overgivelse av våpen. «Tradisjonelt forteller historien at Argyll bare mottok et stort forråd med rustne gamle våpen.» En sporran (skotsk belteveske) og dirk-håndtak som tilhørte Rob Roy kan fortsatt sees på Inveraray Castle. Rob Roy brukte bare dette huset av og til de neste tre eller fire årene. Argyll hadde ingen problemer med å brukte Rob Roy som en hitman for å å gjøre opp gammelt nag eller legge press på gjenstridige leietakere.
Fredrik Lindström
Lindström ble olympisk mester da han var med på Sveriges lag som vant stafetten under Vinter-OL 2018 i Pyeongchang.
Robert Roy MacGregor
Jakobitteropprør i 1715 og 1719
Under det nye jakobittopprøret i 1715 gikk Rob Roy sammen med jarlen av Mar, og jakobitthæren. Han ble sendt til Aberdeenshire gfor å rekruttere blant klan MacGregor der, og deretter grunnet hans gode kunnskap til terrenget, ble brukt som en speider for lede hæren på dens marsj fra Perth til Dunblame. Da hæren kom til hertugen av Argylls land ved Sheriffmuir kom Rob Roy i en vanskelig situasjon da Argyll var hans beskytter. Han spilte ingen rolle i slaget ved Sheriffmuir den 13. november 1715 mellom hærene til jarlen av Mar og hertugen av Argyll. Til tross for at Argylls hær var langt mindre, ble det ingen avgjørelse. Begge parter krevde seier. Rob Roy hadde ingen heroisk rolle, i henhold til en ironisk skotsk ballade: «Rob Roy he stood watch / On a hill for to catch / The booty, for aught that I saw man...» Det endret ikke vurdering av hans deltagelse, og han ble anklaget for høyforræderi og ble en rømling med en pris på sitt hode. Det forhindret ham ikke fra igjen å delta i jakobittopprøret i 1719
Han deltok i slaget ved Glen Shiel den 10. juni 1719, der en britisk regjeringshær med allierte høylandere beseiret en styrke av skotske jakobittere, støttet av spanjolene. To av de jakobittiske kommandantene, lord George Murray og den 5. jarlen av Seaforth, ble hardt såret. Noen beretninger hevder at Rob Roy selv ble såret, men selve teksten til Ormondes beretning om slaget gir ingen bevis for denne påstanden. I stedet står det at Seaforth ble såret: «Lord Seaforth fant seg selv hardt presset og sendte etter ytterligere støtte. En forsterkning under Rob Roy kom ham til unnsetning, men før den nådde ham hadde størstedelen av hans menn gitt etter, og han selv hadde blitt alvorlig såret i armen.»
En gang rundt 1720 og etter at heten fra Rob Roys deltagelse i slaget ved Glen Shiel hadde stilnet, flyttet Rob Roy til Monachyle Tuarach av Loch Doine. En gang før 1722 flyttet han til slutt til Inverlochlarig Beag på Braes of Balquhidder. Han streifet rundt, overfalt reisende og robbet dem, overfalt regjeringssoldater og satte fangene deres fri. Han ble tatt til fange flere ganger, men klarte alltid å komme seg fri. Det var disse hendelsene som ga ham et navn.
Senere liv
Rob Roys feide mot hertugen av Montrose fortsatte til 1722, da han ble tvunget til å overgi seg. Senere fengslet, ble han til slutt benådet i 1727. Han døde i huset sitt i Inverlochlarig Beg, Balquhidder, 28. desember 1734, 63 år gammel. Han ble gravlagt på kirkegården i Balquhidder. Senere ble Mary og sønnene hans Coll og Robin lagt ved siden av ham.
En årsak til at han ble benådet var nettopp Daniel Defoes bok Highland Rogue fra 1723, hvor selv kong Georg I av Storbritannia skal ha blitt fascinert, og tre år etter utgivelsen kom den kongelige benådningen.
Ettermæle
Han var blitt en nasjonal helt. Alle tidligere «synder» ble tilgitt. Det har blitt sagt at i «en forrædersk tidsalder hadde han aldri forrådt en tillit eller brutt sitt ord.» I hans begravelse kom det folk fra alle samfunnsklasser, høy som lav, og medlemmer fra ulike klaner fra det sørlige, sentrale og nordlige høylandet. En ny gravstein erstattet den opprinnelige, dekorert med våpenskjoldet til klan MacGregor og deres trassige motto: «MacGregor Despite Them».
Glengyle House, ved bredden av Loch Katrine, dateres tilbake til tidlig på 1700-tallet, med en veranda datert til 1707, og er bygget på stedet for steinhytta fra 1600-tallet der Rob Roy sies å ha blitt født. Siden 1930-tallet hadde hytta vært i kategori B for bygningsvern og administrert vannmyndighetene, men ble identifisert som overskudd til kravene og lagt ut på auksjon i november 2004, til tross for innvendinger fra Scottish National Party.
I 1878 ble fotballklubben Kirkintilloch Rob Roy FC opprettet og navngitt til hans ære.
I popolærkulturen
Da Walter Scott i 1817 skrev romanen Rob Roy, ble det føyd ytterligere stoff til legenden (som heretter nærmest gjorde Rob Roy til en moderne Robin Hood). William Wordsworths dikt Rob Roy's Grave, som han skrev under en reise til Skottland i 1803, har også bidratt til å nøre opp under heltestatusen.
Også ulike filmversjoner av historien om Robert McGregor har portrettert ham som en helt, ikke minst filmen Rob Roy fra 1995, regissert av Michael Caton-Jones og med Liam Neeson i hovedrollen.
Soppborebiller
Soppborebiller (Dorcatominae) er en underfamilie av små borebiller.
Utseende
Små (gjerne 2 – 3 mm), ovale, mørke biller. Som oftest brunlige på farge, kroppen ofte helt eller delvis dekket med skjell. Hodet er vanligvis lite og noe nedoverbøyd, fasettøynene runde eller ovale, ikke oppdelt. Antennene er middels lange, de tre ytterste leddene danner en avlang, gjerne sagtakket klubbe. Brystskjoldet (pronotum) er vanligvis høyt hvelvet, dekkvingene rundede.
Larvene er korte og trinne, gjerne mer eller mindre hårete.
Levevis
Mange arter i denne gruppen borer i kjuker og andre sopper, blant annet røyksopp.
De små artene i slekten Dorcatoma lever i tørr gjødsel, særlig haremøkk.
Port Hardy
Port Hardy er en kommune på nordspissen av øyen Vancouver Island i Britisk Columbia i Canada. I 2006 hadde stedet 3822 innbyggere. Landsbyen betjenes av Port Hardy lufthavn og Bear Cove fergeterminal.
Stedet er oppkalt etter kontreadmiral Thomas Masterman Hardy som førte HMS «Victory» under Slaget ved Trafalgar.
Ernesto Galli
Ernesto Galli (født 25. juli 1945 i Venezia i Italia, død 29. november 2020 i Vicenza) var en italiensk profesjonell fotballspiller og -trener.
Han spilte som keeper for de norditalienske fotballagene Udinese, S.P.A.L., Brescia, Cesena og Vicenza.
Etter tiden som aktiv spiller ble han trener for laget Vicenza fra 1987 til 1989.
Han døde 29. november 2020, i en alder av 75 år, av covid-19.
Polarsyklon
En polarsyklon (også kalt arktisk syklon) er et stort lavtrykksområde over polare områder. De må ikke forveksles med polare lavtrykk, som har lignende egenskaper som tropiske sykloner.
Odontolabis siva
Odontolabis siva er en bille som hører til familien hjortebiller (Lucanidae) i gruppen skarabider (Scarabaeoidea).
Utseende
En stor til meget stor (hannen 47-93 millimeter), bred og kraftig, blankt svart hjortebille. Hannen har stort hode og forstørrede kjever, disse kan være lange og krumme, med én kraftig tann ved roten og et par tenner i spissen, eller kortere. Hodet er bredt U-formet innbuktet foran og det er et opphøyd "øyenbryn" over hvert fasettøye. Det er en tann på sidene av hodet bak fasettøynene. Pronotum er mye bredere enn langt, med markerte, utstående bakhjørner, kraftig innsnevret bak disse. Beina er svarte. Hunnen er bredere, uten forstørrede kjever, hodet med et rundet utskudd under fasettøynene. Hodet er fint og nokså tett punktert, matt.
Levevis
Larvene utvikler seg i råtne trestammer.
Utbredelse
Arten er vidt utbredt i Sørøst-Asia, fra India i vest til Taiwan i øst.
EM i naturbaneaking 2014
EM i naturbaneaking 2014 (europamesterskapet i naturbaneaking) ble arrangert i Umhausen i Østerrike i 2014.
Audun Eskeland
Audun Marius Eskeland (født 24. august 1985) er en profesjonell basketballspiller for Ulriken Eagles i BLNO og Norges herrelandslag i basketball. Eskeland spiller som point guard på banen.
Alpine Journal
Alpine Journal er et tidsskrift som utgis av Alpine Club i London. Det ble etablert i 1863 og er verdens eldste tidsskrift om fjellklatring. Tidsskriftet var en slags videreføring av Peaks, Passes, and Glaciers, utgitt i 1858 og 1862.
Petter Thoen
Petter Thoen, (født 17. november 1943 i Oslo i Norge) er en norsk kunstner, kokebokforfatter og barnebokforfatter bosatt og virksom i Sverige.
Thoen startet sin karriere på slutten av 1950-tallet som tegneserietegner for magasiner som Nå, Alle menn og Aktuelt. Utover 60-tallet laget omslag til skandinaviske utgaver av kjente tegneserier som Superman, Batman, Hjälp, En rolig halvtimma. Man kan tydelig se referansr til tegneseriene i flere av Thoens kunstneriske arbeider, som f.eks. litografiene «Superbat» som spiller på både Superman og Batman, og «I asked for two carat» som benytter seg av tegneserienes form og uttrykk.
Thoen flyttet til USA i 1972 og arbeidet som art director. Han hadde sitt eget reklamebyrå Johnston, Thoen & Partners med kunder som General Electrics, Rockwell International og Wall Street Journal. Thoen vant over hundre kjente reklamepriser, blant annet CA Award, ANDY Award, Clio Award og BELDING Award.
Thoen er en anerkjent kunstner som har solgt en betydelig mengde malerier og litografier, blant annet gjennom Fineart i Norge og Konstbolaget i Sverige.
Petter Thoens bilder sklir rett inn i det kunsthistorien definerer som Popkunst eller Pop-Art. Denne kunstretningen vokste frem i USA i 1950-60 årene. Slik man hadde begynt å kalle populær musikk for pop-musikk, begynte man nå å kalle populær kunst for pop-kunst.
I lkehet med Roy Lichtenstein låner Thoen det visuelle språket, motivene og teknikken til tegneseriene og omformer det til et eget kunstnerisk uttrykk. Han både maler tegneserieruter opp i store formater i akryl og olje og lager serigrafier av de samme motivene. Thoen og popkunstnerne rokker ved det evige spørsmålet i kunsten: Hva er egentlig kunst? Må noe være unikt for å kalles kunst? Er tegneserier, dets teknikk og populærkulturens motiver kunst? Når slutter populær-kulturen og hvor begynner kunsten? Når en tegnserierute blir til et maleri?
Han har hittil utgitt 9 kokebøker og var nylig konsulent på kokeboken til HAV Fisk & Catering (Hötorget Stockholm). Han har bidratt med mange oppskrifter til nettstedet menyse.com, som senere ble til spisa.nu.
I Norge er Thoen representert hos Galleri Fineart.no og Galleri Ramfjord
EM i naturbaneaking 2016
EM i naturbaneaking 2016 (europamesterskapet i naturbaneaking) ble arrangert i Passeier i Italia i 2016.
William B. Franklin
William Buel Franklin (født 27. februar 1823, død 8. mars 1903) var en amerikansk karriereoffiser og unionsgeneral i den amerikanske borgerkrigen. Han steg i gradene under krigene til å være korpskommandant i Army of the Potomac og kjempet i flere kjente tidlige slag på den østlige krigsskueplassen.
Tidlig liv
Franklin ble født i York i Pennsylvania. Hans far, Walter S. Franklin, hadde stillingen Clerk of the United States House of Representatives. En av hans oldefedre, Samuel Rhoads, var medlem av første kontinentalkongress fra Pennsylvania.
Den fremtidige presidenten James Buchanan som da var senator, utnevnte Franklin til United States Military Academy i juni 1839. Franklin ble uteksaminert som den første i sin klasse i 1843 før han sluttet seg til topografi-ingeniørene og ble sendt til Rocky Mountains i to år for å måle opp regionen. Han ble så tilknyttet tjeneste i administrasjonen i Washington, DC. Han tjenestegjorde under Philip Kearny i den mexicansk-amerikanske krig og ble midlertidig forfremmet til løytnant etter slaget ved Buena Vista.
Da han kom tilbake fra Mexico, tjenestegjorde Franklin som professor ved West Point i tre år før han hadde oppsynet med byggingen av flere fyrtårn langs atlanterhavskysten i New Hampshire og Maine. Han giftet seg med Anna L. Clarke, fra Washington, DC, i 1852. Paret fikk ingen barn. Han ble i mars 1857 utnevnt til oppsynet med Light House Board og byggeprogrammet i landet.
Han avløste Montgomery C. Meigs i november 1859 som ingeniøren som hadde oppsynet med byggingen av United States Capitol-domen. Rett før utbruddet av borgerkrigen, i mars 1861, ble han utnevnt som arkitekt med oppsyn for den nye skattebygningen i Washington.
Borgerkrigen
Kort tid etter at borgerkrigen startet ble Franklin utnevnt til oberst i 12th US Infantry, men tre dager senere, den 17. mai 1861, ble han forfremmet til frivillig brigadegeneral. Han steg raskt fra kommando over brigade til korps i Army of the Potomac og deltok i Peninsula-felttoget, slaget ved Antietam og slaget ved Fredericksburg. Han ble forfremmet til generalmajor den 4. juli 1862. Ved Antietam var hans VI Corps i reserve, og han forsøkte forgjeves å overbevise generalmajor Edwin Vose Sumner å la hans korps utnytte den svekkede stillingen i de konføderertes sentrum. Ved Fredericksburg ledet han «Left Grand Division» (to korps under generalmajorene John F. Reynolds og William Farrar Smith) som mislyktes i sine angrep på de konføderertes høyre flanke ledet av generalløytnant Thomas J. «Stonewall» Jackson. Kommandanten for Army of the Potomac, generalmajor Ambrose Burnside, la senere skylden på Franklin personlig for dette, selv om det ser ut til at han utførte ordrene nøyaktig slik han hadde fått dem.
Ettersom politiske intriger feide over unionshæren etter Fredericksburg og den beryktede Mud March, ble Franklin anklaget for å være den fremste igangsetteren for «kabalen» mot Burnsides lederskap. Burnside skapte betydelige politiske vanskeligheter for Franklin som takk for dette, og han fremførte et skadende vitnemål foran den mektige Joint Committee on the Conduct of the War og holdt ham unna felttjeneste i månedsvis. Under Gettysburg-felttoget i 1863 var Franklin hjemme i York i Pennsylvania hvor han assisterte major Granville Haller i å utvikle planer for forsvaret av regionen mot et ventet angrep fra fienden.
Franklin fikk ledelsen over et korps i Department of the Gulf og deltok i det skjebnesvangre Red River-felttoget i 1864. Han ble såret i foten i slaget ved Mansfield i Louisiana. Han ble tatt til fange av major Harry Gilmors konfødererte partisaner i et tog i nærheten av Washington, DC, i juli 1864, mens han såret var på vei tilbake fra slagmarken. Resten av hans krigskarriere var preget av hemningen av skaden og forfulgt av hans uhell i politikk og som kommandant. Han fikk ikke flere kommandoer, selv med hjelp fra sin klassekamerat fra West Point, venn og fremtidige president, Ulysses S. Grant.
Etter krigen
Etter borgerkrigen flyttet general Franklin til Hartford og ble daglig leder for Colt Firearms Manufacturing Company frem til 1888, i tillegg til direktør i styrene til flere produksjonskonsern. Han overvåket byggingen av Connecticut State Capitol Building, og tjenestegjorde i forskjellige styrer og kommisjoner hvor hans ingeniørerfaring viste seg å være til hjelp i å utvide Hartfords offentlige vanntjeneste.
Franklin ble i 1872 oppsøkt av en fraksjon fra Pennsylvania og New Jersey i Det demokratiske partiet for å stille til valg mot Horace Greeley i partiets nominasjon til presidentvalget, noe han takket nei til og henviste til behovet for enhet i partiet. Han var visepresident for et forsikringsselskap i Hartford-området og delegat til demokratenes nasjonalkonvensjon i 1876. Etter at han pensjonerte seg fra Colt Firearms i juni 1888, ble han utnevnt til leder for den amerikanske delegasjonen til verdensutstillingen i Paris.
William Franklin døde i Hartford og er gravlagt nær sitt fødested i York i Pennsylvania, i Prospect Hill Cemetery.
Otto Frello
Otto Frello (født 6. april 1924 i Outrop ved Varde i Jylland, død 24. mars 2015) var en dansk kunstmaler og illustrator.
Frellos motivverden er en fantasifull blanding av fortid og nåtid, ofte krydret med 1700-tallets københavnermiljø. Mange av hans finurlige bilder kan ses på Varde Museum i Varde.
Johanna Sjöberg
Johanna Sjöberg (født 8. mars 1978) er en svensk svømmer.
Hun representerte Sverige under Sommer-OL 2004 i Athen, der hun ble utslått i forsøksheatet på 100 meter fri. Under Sommer-OL 2000 tok hun en stafettbronse.
Palm Beach internasjonale lufthavn
Palm Beach internasjonale lufthavn (IATA: PBI, ICAO: KPBI) er en lufthavn sørøst i delstaten Florida i USA. Sammen med de andre større lufthavnene i området, Miami internasjonale lufthavn og Fort Lauderdale–Hollywood internasjonale lufthavn dekker den storbyområdet ved Miami. Flyplassen hadde de første flyvningene i 1936 under navnet Morrison Field.
Fra lufthavnen går rutefly til destinasjoner innenriks i USA og til Canada og Karibia.
Demosthenes
Demosthenes (født 384, død 322 f.Kr.) regnes som den største av antikkens greske talere. Seksti taler er bevart under hans navn, men ikke alle er ekte. Blant de viktigste er de tre olynthiske taler (til forsvar for byen Olynthos), de tre filippiske taler (mot Filip II av Makedonia) og den store forsvarstalen Om kransen. Demosthenes' stil ble diskutert av historikeren og litteraturkritikeren Dionysios fra Halikarnassos (100-tallet f.Kr.) i to avhandlinger: Demosthenes og De verborum compositione. En biografi av Plutark (ca. 100 e.Kr) er den fremste kilde til Demosthenes' liv.
Liv
Demosthenes ble født i Athen i en velstående familie, men ble tidlig farløs, og hans formyndere lurte til seg deler av arven. Sin første rettssak førte han mot sine tidligere formyndere, og han klarte å vinne tilbake deler av formuen. Plutark forteller at han stammet, og øvet seg i å overvinne stamheten ved å tale med liten stein på tungen. Fra ca. 355 f.Kr. var han aktiv som politiker, det vil si en som taler i folkeforsamlingen. Samtidig drev han som logograf ved siden av, det vil si at han forfattet taler for andre, i første rekke for bruk i rettssaker.
Demosthenes' overordnede politiske mål var å stanse Makedonias ekspansjon, og nødvendigheten om å handle før det var for sent, var det tilbakevendende temaet i mange av hans taler. Under Filip II utvidet makedonerne sin makt i Nord- og Mellom-Hellas: Aamfipolis 357 f.Kr., Thessalia 351 f.Kr., Olynthos 348 f.Kr., Fokis 346 f.Kr., og Byzantion 339 f.Kr. Demosthenes' forsøk på å stanse Filip endte i konfrontasjon i og med slaget ved Khaironeia i 338 f.Kr., hvor en gresk sammenslutning led fullstendig nederlag mot makedonerne. Etter dette var Makedonia den dominerende makten i Hellas, selv om Athen beholdt sin hær, flåte og befestninger.
Etter nederlaget spilte Demosthenes en mer tilbaketrukket rolle. At hans utenrikspolitiske linje hadde hatt bred oppslutning og at han fortsatt var vel ansett, fremgår imidlertid av den såkalte rettssaken om kransen, som ble avholdt i 330 f.Kr.. Et forslag om å hedre Demosthenes med en gullkrans ble forsøkt avvist som lovstridig av hans motstander Aiskhines; den påfølgende rettssaken kom i virkeligheten til å handle om den politiske linjen Demosthenes hadde fulgt, og som hadde endt med nederlaget i 338 f.Kr.. Både Aiskhines' og Demosthenes' taler fra rettssaken er bevart. Demosthenes' tale Om kransen avgjorde saken: Aiskhines fikk mindre enn en femtedel av stemmene i folkejuryen, og dro i landflyktighet.
Etter Aleksander den stores død i 323 f.Kr. organiserte Demosthenes en ny koalisjon mot makedonerne, men også denne led nederlag i den lamiske krig (323-322 f.Kr.). Athen ble okkupert av makedoneren Antipatros, som avskaffet demokratiet. Demosthenes flyktet til øya Poros, men ble innhentet og begikk selvmord med gift.
Litteratur
Alle Demosthenes' taler, såvel som Dionysios' avhandlinger og Plutarks biografi, finnes på engelsk i serien Loeb Classical Library. På skandinaviske språk kan nevnes:
Sericoda
Sericoda er en slekt av billene i delgruppen (underfamilien) Platyninae i familiegruppen løpebiller.
Utseende
Nokså små, avlange, blanke, mørke løpebiller. Pronotum er bredt og avrundet. Dekkvingene har fine punktrader og noen dype groper.
Levevis
Disse artene er knyttet til skogbranner og lever på steder som nylig har brent. De synes å bli tiltrukket til trekull og kan forekomme i store mengder mens bakken ennå er varm etter brannen.
Utbredelse
Slekten har en holarktisk utbredelse. I Norge er Sericoda quadripunctata funnet på Sør-Østlandet og i Nordland.
Gerda Knudsen
Gerda Knudsen (født 13. februar 1899, død 16. august 1945) var en norsk malerinne fra Bergen. Hun fremtrådte som kunstner med en palett preget av Nikolai Astrups og Bernt Tunolds syn på Vestlandets fager, men også av studier i Paris hos André Lhote, med kjennskap til kubismens geometrisering av former.
Vel hjemme, leverte hun landskapsmalerier fra Sunnmøre, Nordfjord og områdene omkring Bergen, i en stil som ettertiden har karakterisert som «kubisme light». De siste årene før hun døde, begynte hun å arbeide med de formale sider av bildet som bilde.
Hennes arbeider er innkjøpt til større samlinger av kunst på Vestlandet, inklusive en gave fra Bergen Kunstmuseums venner til kunstmuseet, samt Haugesund Billedgalleri. Siden hennes kunst ikke var helt i tråd med den rådende smak i samtiden, fikk hun lite anerkjennelse mens hun levde. Mye er derfor i omløp på dagens kunstmarked. Like fullt blir hennes bilder med når en skal arrangere oversiktsutstillinger fra denne perioden.
Georg Sverdrup
Georg Sverdrup (født Jørgen Sverdrup 25. april 1770 på Laugen i Nærøy i Nord-Trøndelag, død 8. desember 1850 på Frydenlund i Christiania) var en norsk professor, universitetsbibliotekar og politiker. Han var et fremtredende medlem av Riksforsamlingen på Eidsvoll.
Foreldrene var proprietær Peter Jacob Sverdrup (1728–95) og Hilleborg Margrethe Schultz (1742–1829). Han var gift med Petronelle Marie Treschow (1781-1849), datter av høyesterettsdommer Michael Treschow.
Bakgrunn og utdanning
Han fikk opprinnelig fornavnet Jørgen, og endret dette selv til Georg senere. Sverdrup ble student i 1789. Han oppholdt seg 9 år i København, og ble uteksaminert som filolog med embetseksamen fra Københavns Universitet i 1798. Etter dette oppholdt han seg 1,5 år i Göttingen.
I 1799 ble han overlærer ved Katedralskolen i Oslo, og i 1803 ble han overlærer i København. Han ble professor i gresk ved Københavns universitet fra 1805, og ved det nyopprettede Universitetet i Oslo fra 1813, og professor i filosofi 1831–41. Etter at han flyttet til Norge publiserte han ikke noen vitenskapelig arbeider av betydning. Ved universitetet var han tilhenger av klassisk dannelse for eliten og med vekt på latin og gresk også i lavere skoleslag. Blant annet på grunn av dette synet var han ofte i strid med Niels Treschow.
Blind Date (1987)
Blind Date er en amerikansk romantisk komedie fra 1987 med Kim Basinger og Bruce Willis i hovedrollene. Regi er ved Blake Edwards.
Georg Sverdrup
Bakgrunn og utdanning
I perioden 1813 - 1815 bodde Sverdrup og hans kone Petronelle (født Treschow) i en leilighet i Toldbodgaten 28, hos skreddermester Schouw, før familien i 1815 fikk leie hele 1. etasje i Dronningens gate 11 (i dag lokalene til Fortidsminneforeningen). Under bombingen av København i 1807 tjenestegjorde han som kaptein i "livjægerne".
Blind Date (1987)
Blind Date ble relativt dårlig mottatt av anmelderne, men ble en moderat publikumssuksess på amerikanske kinoer.
Georg Sverdrup
Bakgrunn og utdanning
Sverdrup var ansvarlig for stiftelsen av det første norske universitetsbiblioteket. Universitetet i Oslo ble opprettet i 1811, men på grunn av Napoleonskrigene kunne han ikke motta de 50 000 bøkene, som da befant seg i København, tiltenkt det norske universitetsbiblioteket. Det tok ennå et år før regjeringen skaffet tilstrekkelige lokaler til samlingen, og biblioteket stod ferdig først i 1828, med totalt 90 000 bind. Sverdrup var universitetsbibliotekar fra 1813 til 1845. Stortinget bevilget ham full lønn i pensjon.
Hans nevøer, sønner av broren Jakob, Johan Sverdrup og Harald Ulrik Sverdrup (1813–1891) var også politikere. Georgs søster, Elisabeth Sverdrup (1173-1865) var huslærer for sine nevøer Johan og Harald Ulrik. Elisabeth Sverdrup var selvlært innenfor flere akademiske fag og lærte seg dessuten tysk i København, og hun var sterkt påvirket av opplysningstidens ideer. Hilde Diesen mener det særlig var fra "tante Lise" at Johan Sverdrup fikk sine radikale ideer.
Blind Date (1987)
Om filmen
Blind Date ble relativt dårlig mottatt av anmelderen, noe som gjenspeiles av at den bare har fått 23% på Rotten Tomatoes. Den amerikanske filmanmelderen Roger Ebert gav den to og en halv, av fire stjerner. Han skrev blant annet at: «''Is the movie worth seeing? Gee, I dunno. Most of the time I wasn't laughing. But when I was laughing, I was genuinely laughing - there are some absolutely inspired moments. This is the kind of movie that serves as a reminder that comedy is agonizingly difficult when it works, and even more trouble when it doesn't''».
Georg Sverdrup
1814 og Riksforsamlingen
Sverdrup deltok ved stormannsmøtet på Eidsvoll (ofte kalt Notabelmøtet) den 16. februar 1814, hvor han gjennom overbevisende argumentasjon sikret at Christian Frederik ikke tok norsk kongetittel etter arveretten, men i stedet besluttet å gjennomføre valg til det som i april ble Eidsvollsforsamlingen. Noen dager før stormannsmøtet på Eidsvoll inviterte Christian Magnus Falsen noen likesinnede til sin gård Vollebek (i Ås) og i løpet av et to dagers opphold der redegjorde Falsen for sitt utkast til konstitution for Norge. Til stede på Vollebek var (ifølge L. Daa) blant annet Sverdrup og lektor Johan Gunder Adler. Jacob Aall siterer Sverdrup i sine erindringer og ifølge denne var Peder Anker, professor Ludvig Stoud Platou, og Johan Gunder Adler i tillegg til Sverdrup selv til stede på Vollebek hos Falsen. Han representerte Christiania ved Riksforsamlingen på Eidsvoll i 1814 og var en ledende person i selvstendighetspartiet. Han var medlem av konstitusjonskomiteen under forhandlingene og fungerte som Riksforsamlingens president 17. mai 1814. Han var 13. august 1814 tilstede ved forhandlingen i Moss. Sverdrup ble valgt til stortingsrepresentant for periodene 1818–20 og 1824–26.
Blind Date (1987)
Om filmen
Dagbladets anmelder gav den terningkast tre.
Georg Sverdrup
1814 og Riksforsamlingen
Sverdrup og Herman Wedel Jarlsberg hadde vært sentrale i å skape et eget norsk universitet, men sto på Eidsvoll i spissen for hver sin fløy. John Petter Collett skriver i universitetshistorien at denne splittelsen preget ettertiden: «Splittelsen skulle i mange år fremover sette sitt preg på det norske samfunn, og den skulle få avgjørende innvirkning på universitetet, like lenge som motstanderne fra Eidsvoll, Sverdrup og Wedel, var i live, ja også ut over deres levetid.»
Minnesmerker
I 1992 ble det bestemt at det skulle bygges et nytt universitetsbibliotek for humaniora og samfunnsvitenskap på Blindern. Bygget, som åpnet i 1999, fikk navnet Georg Sverdrups hus, oppkalt etter Georg Sverdrup.
Blind Date (1987)
Om filmen
Filmen ble en moderat publikumssuksess i USA, hvor en innbrakte i overkant av $39 millioner. Den havnet på en 29.-plass over de mest innbringende filmene i USA i 1987.
Innspilt i Hollywood, våren og sommeren 1986.
Madonna og Sean Penn var opprinnelig tiltenkt å spille hovedrollene, men regissør Edwards ville ha Bruce Willis i den mannlige hovedrollen og Melanie Griffith eller Kim Basinger i den kvinnelige hovedrollen. Willis og Basinger endte opp med å få rollene.
Apocynoideae
Apocynoideae er en underfamilie i gravmyrtfamilien.
Blind Date (1987)
Om filmen
Filmen er i Norge også kjent under tittelen Parring med forviklinger.
Whip Hubley
Whip Hubley (født 28. august 1957 i New York City, USA) er en amerikansk skuespiller. Han debuterte som skuespiller i filmen St. Elmo's Fire.
Apocynoideae
Artene i underfamilien er som regel forvedede klatreplanter, men noen er busker eller trær, og noen få er urter. Blomstene er tvekjønnede, femtallige, samkronede og radiærsymmetriske. Pollenknappene og arrene er vokst sammen til et gynostegium. Frukten er en steinfrukt eller en belgkapsel.
Blind Date (1987)
Eksterne lenker
Cita a ciegas
Whip Hubley
Han er best kjent for sin rolle som Mischa i filmen Russkies fra 1987 og fra Hollywood-filmen Top Gun fra 1986. Han spilte senere rollen som Brian Hawkins i Showtime-miniserien More Tales of the City (1998) og dens oppfølging Further Tales of the City (2001). Disse miniseriene ble oppfølgerne til PBS-miniserien Tales of the City (1994).
Hubley bor i Santa Monica, California sammen med sin hustru Dinah Minot som er advokatfullmektig og medprodusent i serien Saturday Night Live. De har tre barn sammen.